CELEX: 62008CA0232
Language: el
Date: 2009-10-15 00:00:00
Title: Υπόθεση C-232/08: Απόφαση του Δικαστηρίου (έβδομο τμήμα) της 15ης Οκτωβρίου 2009 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών [Παράβαση κράτους μέλους — Κανονισμός (ΕΚ) 850/1998 — Άρθρο 29, παράγραφος 2 — Περιορισμοί σχετικά με την αλιεία χωματίδας — Ανώτατη επιτρεπόμενη ισχύς των κινητήρων των αλιευτικών σκαφών — Κανονισμός (ΕΟΚ) 2847/93 — Άρθρο 2, παράγραφος 1 — Κανονισμός (ΕΚ) 2371/2002 — Άρθρο 23 — Σύστημα ελέγχου και εφαρμογής των κανόνων]

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/10
            
         Απόφαση του Δικαστηρίου (έβδομο τμήμα) της 15ης Οκτωβρίου 2009 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών
   (Υπόθεση C-232/08) (1)
   
   (Παράβαση κράτους μέλους - Κανονισμός (ΕΚ) 850/1998 - Άρθρο 29, παράγραφος 2 - Περιορισμοί σχετικά με την αλιεία χωματίδας - Ανώτατη επιτρεπόμενη ισχύς των κινητήρων των αλιευτικών σκαφών - Κανονισμός (ΕΟΚ) 2847/93 - Άρθρο 2, παράγραφος 1 - Κανονισμός (ΕΚ) 2371/2002 - Άρθρο 23 - Σύστημα ελέγχου και εφαρμογής των κανόνων)
   2009/C 297/08
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: T. van Rijn και K. Banks)
   
      Καθού: Βασίλειο των Κάτω Χωρών (εκπρόσωποι: M. de Grave και C. Wissels)
   
      Αντικείμενο
   
   Παράβαση κράτους μέλους — Παράβαση των άρθρων 29, παράγραφος 2, του κανονισμού (ΕΚ) 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών, 23 του κανονισμού (ΕΚ) 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής, και 2, παράγραφος 1, του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής — Αλιεία χωματίδας — Επιθεώρηση και έλεγχοι των αλιευτικών σκαφών και των δραστηριοτήτων τους — Ευθύνη των κρατών μελών
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο των Κάτω Χωρών, επιτρέποντας στα αλιευτικά σκάφη να έχουν κινητήρες υψηλότερης ισχύος από τους επιτρεπόμενους δυνάμει του άρθρου 29, παράγραφος 2, του κανονισμού (ΕΚ) 850/98, του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών, όπως τροποποιήθηκε με τον κανονισμό (ΕΚ) 2166/2005 του Συμβουλίου, της 20ής Δεκεμβρίου 2005, παρέβη τις υποχρεώσεις που υπέχει από το άρθρο 23 του κανονισμού (ΕΚ) 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής, και από το άρθρο 2, παράγραφος 1, του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (ΕΚ) 768/2005 του Συμβουλίου, της 26ης Απριλίου 2005.
            
         
               2)
            
            
               Καταδικάζει το Βασίλειο των Κάτω Χωρών στα δικαστικά έξοδα.
            
         
      (1)  ΕΕ C 209 της 15.8.2008.